Allakirjutanu peab vabaharidustöö arendamise tunnustust Eestis üldse väärivaks  vaid siis, kui sellega käib kaasas vaimuaristo­kraatliku mentaliteedi süvendamine rahvaharitlaskonnas. Eriti loomuli­kuks arvab ta aga vaimuaristokraatliku mentaliteedi nõudmist vaba­haridustöö juhtkonnalt. See on ju mentaliteet, mida Skandi­naavia kultuurkonna maades, tähendab, vabaharidustöö kodumaal, pee­takse seevõrra iseenesest mõistetavaks, et sellest kõnelemi­seks vaevalt tarvidust on olnud. Just see mentaliteet esijoones on see, mida meil maksaks hakata omandama Skandinaaviast, ja mis on olnud  vastava kultuurkonna riikide stabiilsuse üks kindlamaid tagatisi.